pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลมุ่งขับเคลื่อนศูนย์เรียนรู้เพิ่มประสิทธิภาพการผลิตสินค้าเกษตร 882 แห่ง ให้เป็นสมาร์ทฟาร์มเมอร์ พร้อมใช้แอพพลิเคชัน OAE RCMO ให้ข้อมูลอย่างครบวงจร
วันจันทร์ที่ 15 พฤษภาคม 2560
รัฐบาลมุ่งขับเคลื่อนศูนย์เรียนรู้เพิ่มประสิทธิภาพการผลิตสินค้าเกษตร 882 แห่ง ให้เป็นสมาร์ทฟาร์มเมอร์ พร้อมใช้แอพพลิเคชัน OAE RCMO ให้ข้อมูลอย่างครบวงจร
รัฐบาลเดินหน้าขับเคลื่อนศูนย์เรียนรู้เพิ่มประสิทธิภาพการผลิตสินค้าเกษตร 882 แห่ง เปลี่ยนเกษตรกรดั้งเดิมเป็นสมาร์ทฟาร์มเมอร์ พร้อมใช้แอพพลิเคชัน OAE RCMO ให้ข้อมูลอย่างครบวงจร
วันนี้ (12 พฤษภาคม 2560) รัฐบาลให้ความสําคัญกับการดูแลผู้มีรายได้น้อยโดยเฉพาะพี่น้องเกษตรกร เพื่อให้สามารถพัฒนาอาชีพและยกระดับรายได้ของตนเองอย่างมั่นคง โดยได้จัดตั้งศูนย์เรียนรู้เพิ่มประสิทธิภาพการผลิตสินค้าเกษตรขึ้น อําเภอละ 1 แห่ง รวม 882 แห่ง ตั้งแต่ปี 57 บูรณาการความร่วมมือของทุกภาคส่วนนํางานวิจัย นวัตกรรมและเทคโนโลยีสมัยใหม่ เข้าไปถ่ายทอดให้แก่เกษตรกร ทั้งเทคโนโลยีการผลิต การแปรรูป การตลาด เพื่อลดต้นทุน และเพิ่มมูลค่าแก่ผลผลิต
“พลเอก ประยุทธ์ จันทร์โอชา นายกรัฐมนตรี เน้นย้ําว่า การทําให้เกษตรกรซึ่งเป็นคนส่วนใหญ่ของประเทศมีรายได้เพิ่มขึ้น และเศรษฐกิจฐานรากมีความเข้มแข็ง เพื่อให้ไทยก้าวพ้นจากกับดักรายได้ปานกลาง ต้องส่งเสริมให้ทุกคนมีความรู้และนําเทคโนโลยีไปพัฒนาการผลิต เปลี่ยนจากเกษตรกรแบบดั้งเดิมให้เป็นสมาร์ทฟาร์มเมอร์”
สําหรับพื้นที่จัดตั้งศูนย์เรียนรู้ฯ ได้คัดเลือกจากพื้นที่ที่ผ่านการวิเคราะห์ข้อมูลพื้นที่ คน สินค้า และศักยภาพการผลิต (Zoning) และกําหนดประเด็นที่จะส่งเสริมให้สอดคล้องกับสภาพพื้นที่ โดยมีองค์ประกอบ คือ 1) เกษตรกรต้นแบบ 2) แปลงเรียนรู้ 3) หลักสูตร 4) ฐานการเรียนรู้ ซึ่งที่ผ่านมาแต่ละศูนย์ฯ จะบริหารจัดการโดยเกษตรกรต้นแบบที่ประสบความสําเร็จเป็นสมาร์ทฟาร์มเมอร์ ร่วมกับหน่วยงานของรัฐ สถาบันการศึกษา และชุมชน จัดทําหลักสูตรและแลกเปลี่ยนประสบการณ์ โดยให้เกษตรกรได้เรียนรู้จากการปฏิบัติจริงในแปลงเรียนรู้ เช่น การปลูกมะม่วงน้ําดอกไม้ สร้างรายได้ 900,000 บาทต่อปี ที่ จ.มหาสารคาม การผลิตกาแฟขี้ชะมด จ.กระบี่ สร้างรายได้ กก.ละ 20,000 บาท เป็นต้น
นอกจากนี้ เกษตรกรยังสามารถใช้ประโยชน์จากแอพลิเคชัน OAE RCMO หรือ “กระดานเศรษฐี เกษตรกรมีโอกาส” เพื่อคํานวณต้นทุนการผลิตพืช ปศุสัตว์ ประมง และยังสามารถทรายได้ว่า พื้นที่ของตัวเองเป็นพื้นที่เหมาะสมสําหรับปลูกพืชชนิดนั้นหรือไม่ หากไม่เหมาะจะปลูกพืชชนิดใดแทน รวมถึงทราบแหล่งรับซื้อ และราคาที่รับซื้อผลผลิตด้วย
ทั้งนี้ นายกรัฐมนตรีกําชับว่า ทุกหน่วยงานจะต้องเข้าไปสนับสนุนการทํางานของศูนย์ฯ เพื่อให้เกษตรกรสามารถประยุกต์ใช้นวัตกรรมได้จริง และขยายเครือข่ายถ่ายทอดความรู้และปฏิบัติให้เกิดผล โดยต้องยกระดับการเรียนรู้จากเรื่องเกษตรพื้นฐาน เช่น การตัดแต่งกิ่ง การทําปุ๋ย ไปสู่การร่วมกันคิดว่าจะนํางานวิจัยและเทคโนโลยีไปต่อยอด เพื่อเปลี่ยนแปลงภาคการเกษตรได้อย่างไร
*******************************
รัฐบาลไทย-ข่าวทำเนียบรัฐบาล-พาณิชย์เสริมความแกร่ง CLMVT บูมการค้าชายแดน
วันจันทร์ที่ 20 มีนาคม 2560
พาณิชย์เสริมความแกร่ง CLMVT บูมการค้าชายแดน
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า ตามที่ได้มอบนโยบายด้านการค้าชายแดนกับประเทศเพื่อนบ้านให้ผู้บริหารทั้งส่วนกลางและส่วนภูมิภาค เพื่อเร่งผลักดันมูลค่าการค้าชายแดนให้   ไปสู่เป้าหมาย 1.8 ล้านล้านบาท ในปี 2560 นั้น
นอกจากจะให้สนับสนุนการค้าด่านถาวรแล้ว ยังเห็นความสําคัญของการค้าชายแดนจุดผ่อนปรนและช่องทางธรรมชาติอีกด้วย เพื่อให้ประชาชนในท้องถิ่นที่มีอาณาเขตติดต่อกับประเทศเพื่อนบ้านได้มีการทํามาค้าขายระหว่างกันเป็นการสร้างงานสร้างรายได้อีกทางหนึ่ง ซึ่งได้มอบหมาย ให้พาณิชย์จังหวัดในพื้นที่จังหวัดชายแดนให้ความสําคัญในการบูรณาการร่วมกันทั้งภาครัฐและเอกชนเพื่อสร้างความสัมพันธ์กับประเทศเพื่อนบ้าน
สําหรับการค้าชายแดนระหว่างไทยกับ สปป.ลาว ซึ่งเป็นเพื่อนบ้านใกล้ชิดกับไทยมีภาษาและวัฒนธรรมคล้ายคลึงกัน มีการค้าขายระหว่างกันผ่านด่านชายแดนในพื้นที่ภาคเหนือและภาคอีสานรวม 12 จังหวัด มีมูลค่าการค้าชายแดนระหว่างกันกว่า 200,000 ล้านบาท โดยในปี 2559 ที่ผ่านมา ประเทศไทยได้ดุลการค้า สปป.ลาวกว่า 69,000 ล้านบาท มีการค้าขายกันตั้งแต่ของใช้ในชีวิตประจําวันทั้งสินค้าอุปโภคบริโภค ไปจนถึงสินค้าอุตสาหกรรม เช่น รถยนต์ น้ํามันเชื้อเพลิง วัสดุก่อสร้างเป็นต้น
ด้านนายชาญยุทธ วันดี พาณิชย์จังหวัดบึงกาฬเปิดเผยว่า เมื่อ วันที่ 8 มีนาคม 2560 : จังหวัดบึงกาฬ เป็นเจ้าภาพการจัดประชุมคณะผู้บริหารระดับสูง 3 ประเทศ 9 จังหวัด ที่ใช้ถนนหมายเลข 8 และหมายเลข 12 (ไทย-ลาว-เวียดนาม) ครั้งที่ 20 ณ โรงแรมเดอะวัน อําเภอเมือง จังหวัดบึงกาฬ และในโอกาสนี้สํานักงานพาณิชย์จังหวัดบึงกาฬ ร่วมกับหอการค้าจังหวัดบึงกาฬ ได้รับมอบหมายให้เป็นผู้จัดประชุมเจรจาจับคู่ธุรกิจการค้า(Business Matching) ระหว่างนักธุรกิจของทั้ง 3 ประเทศ 9 จังหวัด ผลสําเร็จในการดําเนินการเจรจาจับคู่ธุรกิจ ในครั้งนี้คือได้มีการบันทึกความร่วมมือด้านการค้าการลงทุนระหว่างกัน จํานวน 26 ฉบับ รวม 12 ประเภทธุรกิจ ได้แก่ ธุรกิจท่องเที่ยว/โรงแรม/เครื่องสําอาง/โลจิสติกส์/ค้าปลีก ค้าส่ง/อุตสาหกรรมพลังงาน/วัสดุก่อสร้าง (หิน ทราย และอื่นๆ)/การให้บริการนําเข้า-ส่งออก/วัสดุและปัจจัยทางการเกษตร/อาหารและผลิตภัณฑ์แปรรูป/ผลิตภัณฑ์กระเป๋าหนัง เป็นต้น มูลค่าการเจรจาธุรกิจกว่า 150 ล้านบาท
นอกจากนี้ที่ประชุมยังได้บรรลุข้อตกลงในการจัดตั้งสมาคมธุรกิจส่งออก นําเข้า วัสดุก่อสร้าง หิน และอื่นๆ ระหว่างจังหวัดบึงกาฬ-แขวงบอลิคําไซ-แขวงคําม่วน รวมทั้งการจัดสร้างเครือข่ายผ่านสื่อออนไลน์ กลุ่ม line Application และ Facebook : 3C9P Thai-Laos-Vietnam เพื่อเป็นการสื่อสารด้านการดําเนินธุรกิจระหว่างกันต่อไป ซึ่งการค้าชายแดนระหว่างจังหวัดบึงกาฬกับแขวงบอลิคําไซ สปป.ลาว ขณะนี้ประชาชนยังต้องเดินทางและขนส่งสินค้าโดยทางเรือและแพขนานยนต์ (เนื่องจากยังไม่มีสะพานข้ามแม่น้ําโขง) มีมูลค่าการค้ากว่า 3,000 ล้านบาท
ทั้งนี้หากมีการสร้างสะพานข้ามแม่น้ําโขงเชื่อมระหว่าง 2 พื้นที่ดังกล่าว คาดว่าการค้าชายแดนระหว่างกันจะเพิ่มสูงขึ้นเป็นอย่างมาก นางอภิรดี กล่าว
รัฐบาลไทย-ข่าวทำเนียบรัฐบาล- ข้อความสารแสดงความเสียใจของนายกรัฐมนตรีต่อเหตุระเบิดที่โบสถ์ Our Lady of Mount Carmel ในฟิลิปปินส์
วันศุกร์ที่ 1 กุมภาพันธ์ 2562
ข้อความสารแสดงความเสียใจของนายกรัฐมนตรีต่อเหตุระเบิดที่โบสถ์ Our Lady of Mount Carmel ในฟิลิปปินส์
ข้อความสารจากพลเอก ประยุทธ์ จันทร์โอชา นายกรัฐมนตรี ถึงนายโรดรีโก โรอา ดูแตร์เต ประธานาธิบดีแห่งสาธารณรัฐฟิลิปปินส์
Excellency,
I have learned with profound sadness of the horrific bomb attacks on the Cathedral of Our Lady of Mount Carmel in Jolo, Sulu, on 27 January 2019, which have resulted in the loss of multiple innocent lives and injuries.
On behalf of the Royal Thai Government and the people of the Kingdom of Thailand, I wish to convey my deepest condolences to Your Excellency, and through you, to the victims and the families of those who were afflicted by this tragic incident. Our thoughts and prayers are with the people of the Philippines during this time of anguish.
I am confident that under your able leadership and resilience of the Philippine people, the Philippines will swiftly recover from this difficult time and the perpetrators be brought to justice.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมแสดงเจตนารมณ์ “วันต่อต้านคอร์รัปชั่นสากล”
วันอังคารที่ 12 ธันวาคม 2560
กระทรวงดิจิทัลฯ ร่วมแสดงเจตนารมณ์ “วันต่อต้านคอร์รัปชั่นสากล”
กระทรวงดิจิทัลฯ
นางอาทิตยา สุธาธรรม ที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) ในฐานะผู้แทนปลัดกระทรวงดิจิทัลฯ พร้อมด้วยผู้บริหารหน่วยงานในสังกัดฯ เข้าร่วมงาน “วันต่อต้านคอร์รัปชั่นสากล” ภายใต้แนวคิด “Zero Tolerance คนไทยไม่ทนต่อการทุจริต” โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี พร้อมกับมอบรางวัลแก่หน่วยงานที่มีการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี พ.ศ. 2559-2560 (ITA Awards) และรางวัลการประกวดคําขวัญ “Zero Tolerance คนไทยไม่ทนต่อการทุจริต ” เพื่อให้เกิดกระแสการตระหนักรู้ว่าการทุจริตทุกรูปแบบเป็นเรื่องที่ยอมรับไม่ได้ และประชาชนชาวไทยจะไม่ทนต่อการทุจริตทุกรูปแบบอีกต่อไป เมื่อวันที่ 9 ธันวาคม 2560 ณ ห้องแกรนด์ ไดมอนด์ บอลรูม อาคารอิมแพ็ค ฟอรั่ม เมืองทองธานี อําเภอปากเกร็ด จังหวัดนนทบุรี
*******************
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจราชการ จังหวัดกาญจนบุรี
วันอังคารที่ 21 สิงหาคม 2561
ผู้ตรวจราชการกระทรวงอุตสาหกรรม ลงพื้นที่ตรวจราชการ จังหวัดกาญจนบุรี
นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 เพื่อรับทราบผลการดําเนินการ สภาพปัญหา อุปสรรคในการพัฒนาอุตสาหกรรมของจังหวัด
เมื่อวันที่ 20 สิงหาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 เพื่อรับทราบผลการดําเนินการ สภาพปัญหา อุปสรรคในการพัฒนาอุตสาหกรรมของจังหวัด โดยมีนายจิรวัธน์ อารีย์ อุตสาหกรรมจังหวัดกาญจนบุรี พร้อมด้วยเจ้าหน้าที่ สํานักงานอุตสาหกรรมกาญจนบุรี และหน่วยงานที่เกี่ยวข้องให้การต้อนรับ และร่วมประชุมรายงานผลพร้อมปัญหาอุปสรรคในการดําเนินงานที่ผ่านมา ทั้งนี้ ผู้ตรวจราชการกระทรวงอุตสาหกรรมได้รับทราบถึงปัญหาและได้แนะนําแนวทางการดําเนินงานให้สามารถบรรลุเป้าหมายได้ต่อไป
นอกจากนี้คณะผู้ตรวจราชการกระทรวงอุตสาหกรรม ร่วมกับ นายบวรศักดิ์ วานิช รองผู้ว่าราชการจังหวัดกาญจนบุรี เข้าตรวจเยี่ยมการบริหารจัดการโรงงานของบริษัท ชีก้า นิว แมททีเรียลส์ (ประเทศไทย) จํากัด ตําบลห้วยกระเจา จังหวัดกาญจนบุรี ซึ่งเป็นผู้ประกอบกิจการถลุงและหลอมแร่ควอตซ์เพื่อผลิตซิลิคอนเมททอล และได้รับการส่งเสริมการลงทุนจาก BOI โดยอุตสาหกรรมซิลิกอนเป็นอุตสาหกรรมที่มีความสําคัญต่อการพัฒนาประเทศ เนื่องจากซิลิกอน เป็นวัตถุดิบสําหรับการผลิตในอุตสาหกรรมต่อเนื่องที่สําคัญเป็นจํานวนมาก เช่น อุตสาหกรรมหล่อโลหะ ผสมอะลูมิเนียม (Aluminium alloys) อุตสาหกรรมเคมีเพื่อผลิตซิลิโคน (Silicone) อุตสาหกรรมซิลิกอน คาร์ไบด์ (Silicon Carbide) อุตสาหกรรมเซลล์แสงอาทิตย์ (Solar cells) อุตสาหกรรมสารกึ่งตัวนํา (Semiconductor) เป็นต้น ซึ่งส่วนใหญ่เป็นอุตสาหกรรมที่ใช้เทคโนโลยีขั้นสูง (Hi-technology) และมีมูลค่าสูง
รัฐบาลไทย-ข่าวทำเนียบรัฐบาล-สธ.เตือนเดินทางท่องเที่ยวปีใหม่ดื่มไม่ขับ ให้ทุกโรงพยาบาลตรวจหาแอลกอฮอล์ในเลือด
วันศุกร์ที่ 28 ธันวาคม 2561
สธ.เตือนเดินทางท่องเที่ยวปีใหม่ดื่มไม่ขับ ให้ทุกโรงพยาบาลตรวจหาแอลกอฮอล์ในเลือด
กระทรวงสาธารณสุข เตือนประชาชนขับขี่รถยนต์ รถจักรยานยนต์ ท่องเที่ยวปีใหม่ ปฏิบัติตามกฎจราจรดื่มไม่ขับ ให้ทุกโรงพยาบาลสนับสนุนการตรวจปริมาณแอลกอฮอล์ในเลือดของผู้ขับขี่กรณีที่อุบัติเหตุมีผู้บาดเจ็บหรือเสียชีวิต
ช่วงเทศกาลปีใหม่ 2561 ร้อยละ 90 ของผู้ถูกศาลสั่งคุมประพฤติตาม พ.ร.บ.จราจรทางบก เป็นคดีขับขี่ขณะเมาสุรา จํานวนกว่า 6,000 คดี
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ช่วงเทศกาลวันหยุดส่งท้ายปีเก่าต้อนรับปีใหม่ปีนี้ ขอเตือนผู้ขับขี่รถยนต์ รถจักรยานยนต์ ให้ปฏิบัติตามกฎจราจร คาดเข็มขัดนิรภัย สวมหมวกกันน็อค ไม่ขับรถเร็ว ที่สําคัญ “ดื่มไม่ขับ” โดยช่วงเทศกาลปีใหม่ 2561 ที่ผ่านมา พบว่าคดีที่ศาลสั่งคุมประพฤติตามพระราชบัญญัติจราจรทางบกเป็นคดีขับขี่ขณะเมาสุรา 6,030 คดี คิดเป็นร้อยละ 90 ของคดีที่สั่งคุมประพฤติซึ่งการดื่มแล้วขับและขับรถเร็วเป็นสาเหตุหลักของการเกิดอุบัติเหตุ ทําให้การบาดเจ็บมีความรุนแรงร้อยละ 47 ของผู้บาดเจ็บเสียชีวิต ณ จุดเกิดเหตุ นอกจากนี้ ยังพบว่าผู้บาดเจ็บและเสียชีวิตจากการดื่มแล้วขับร้อยละ 18 เป็นเด็กอายุต่ํากว่า 20 ปี ซึ่งร้อยละ 96 ขับขี่รถจักรยานยนต์ และร้อยละ 85 ไม่สวมหมวกนิรภัย
นายแพทย์สุขุม กล่าวต่อว่า ได้ย้ําให้สํานักงานสาธารณสุขจังหวัดทุกจังหวัด ร่วมกับเข้มข้นการดําเนินงานตามพระราชบัญญัติควบคุมเครื่องดื่มแอลกอฮอล์ พ.ศ. 2551 โดยเฉพาะการไม่จําหน่ายเครื่องดื่มแอลกอฮอล์นอกเวลาที่กฎหมายกําหนดขายได้เฉพาะช่วงเวลา 11.00 น.- 14.00 น. และ 17.00 น. – 24.00 น. หากฝ่าฝืนมีโทษจําคุกไม่เกิน 6 เดือนหรือปรับไม่เกิน 10,000 บาท หรือทั้งจําทั้งปรับ ไม่จําหน่ายเครื่องดื่มแอลกอฮอล์ให้แก่บุคคลอายุต่ํากว่า 20 ปีบริบูรณ์และบุคคลที่มีอาการมึนเมาจนครองสติไม่ได้ฝ่าฝืนมีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ นอกจากนี้ ได้ให้ทุกโรงพยาบาลตรวจปริมาณแอลกอฮอล์ในเลือดของผู้ขับขี่กรณีที่อุบัติเหตุมีผู้บาดเจ็บหรือเสียชีวิตเพื่อสนับสนุนการทํางานของเจ้าหน้าที่ตํารวจในการดําเนินคดีกับผู้ที่ขับรถในขณะเมาสุราทุกราย
************************** 28 ธันวาคม 2561
รัฐบาลไทย-ข่าวทำเนียบรัฐบาล-สธ. ชวนคนไทยออกกำลังกาย เดิน-วิ่ง รู้ทันสุขภาพตนเอง เปิดตัวแอพพลิเคชั่น H4U
วันจันทร์ที่ 27 สิงหาคม 2561
สธ. ชวนคนไทยออกกําลังกาย เดิน-วิ่ง รู้ทันสุขภาพตนเอง เปิดตัวแอพพลิเคชั่น H4U
กระทรวงสาธารณสุข จัดกิจกรรมเดิน – วิ่ง ชวนคนไทยออกกําลังกาย สร้างเสริมสุขภาพ พร้อมเปิดตัวแอพพลิเคชั่น “H4U” Health For You สมุดสุขภาพประชาชน ให้ประชาชนสามารถรู้ทันสุขภาพตนเอง
กระทรวงสาธารณสุข จัดกิจกรรมเดิน – วิ่ง ชวนคนไทยออกกําลังกาย สร้างเสริมสุขภาพ พร้อมเปิดตัวแอพพลิเคชั่น “H4U” Health For You สมุดสุขภาพประชาชน ให้ประชาชนสามารถรู้ทันสุขภาพตนเอง
วันนี้ (27 สิงหาคม 2561) ที่ บริเวณลานหน้าสํานักงานปลัดกระทรวงสาธารณสุข นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานเปิดงาน เดิน – วิ่ง “Health Literacy Little Marathon แข็งแรงดี คนไทยยุค 4.0 รู้ทันสุขภาพ” ว่ากระทรวงสาธารณสุข ได้จัดกิจกรรมเพื่อส่งเสริมให้คนไทยออกกําลังกายเพื่อร่างกายที่แข็งแรง ด้วยการเดิน - วิ่ง ซึ่งทําได้ง่าย ทําได้ทุกเพศ ทุกวัยและทําได้ทุกที่ นอกจากนี้ได้พัฒนาระบบบริการด้านสุขภาพ และระบบบริหารจัดการด้านสาธารณสุข ด้วยเทคโนโลยีดิจิทัลเป็นเครื่องมือเพื่อสื่อสารและสร้างความเข้าใจให้ประชาชนรู้เท่าทันสุขภาพของตนเองและกระตุ้นให้คนไทยดูแลสุขภาพ ผ่านแอพพลิเคชั่น “H4U” Health For You สมุดสุขภาพประชาชน
นายแพทย์เสรี กล่าวต่อว่า แอพพลิเคชั่น “H4U” Health For You สมุดสุขภาพประชาชน เชื่อมโยงข้อมูลของผู้รับบริการด้านการแพทย์และสุขภาพกับระบบสารสนเทศของสถานพยาบาลในสังกัดกระทรวงสาธารณสุขทั่วประเทศ เพื่อให้ประชาชนผู้เป็นเจ้าของข้อมูล สามารถเข้าถึงประวัติการเข้ารับบริการและได้ใช้ประโยชน์จากข้อมูลสุขภาพของตนในด้านต่างๆ ประกอบด้วย ข้อมูลสุขภาพ สถานพยาบาล สมุดสุขภาพครอบครัว ประวัติวัคซีน และการจองคิวออนไลน์เพื่อพบแพทย์ในสถานพยาบาล โดยปัจจุบันแอพพลิเคชั่นดังกล่าวเปิดให้บริการแล้ว ประชาชนสามารถดาวน์โหลดและติดตั้งได้ในโทรศัพท์มือถือทั้งระบบปฏิบัติการ Android และ ระบบ iOS ได้ด้วยตนเอง
ทั้งนี้ภายในงานยังได้รับเกียรติ จาก คุณก้อย รัชวิน วงศ์วิริยะ ดารานักแสดงผู้มีชื่อเสียงในด้านการดูแลสุขภาพ ร่วมเสวนาในหัวข้อ “พลังวิ่ง คนไทยห่างไกลโรค”และร่วมกิจกรรมเดิน-วิ่ง มินิมาราธอน เป็นระยะทาง 2 กิโลเมตร อย่างไรก็ตาม ปัจจุบันหน่วยงานในสังกัดกระทรวงสาธารณสุขทั้งส่วนกลางและภูมิภาค ได้มีการพัฒนานวัตกรรมและเทคโนโลยีอย่างต่อเนื่อง ด้วยยุทธศาสตร์เทคโนโลยีสารสนเทศสุขภาพ (eHealth Strategy) เพื่ออํานวยความสะดวกให้ประชาชนเข้าถึงข้อมูลสุขภาพและสามารถปรับพฤติกรรมตนเองให้สนับสนุนการมีสุขภาพดีและก้าวไปสู่การเป็น Health 4.0 ได้อย่างยั่งยืน
******************* 27 สิงหาคม 2561
รัฐบาลไทย-ข่าวทำเนียบรัฐบาล-ออมสิน เปิดตัวหนังโฆษณาชุดใหม่ “ออมสินดูแลคุณมากกว่าใคร”
วันอังคารที่ 5 มิถุนายน 2561
ออมสิน เปิดตัวหนังโฆษณาชุดใหม่ “ออมสินดูแลคุณมากกว่าใคร”
ธนาคารออมสิน ตอกย้ําการเป็น The Best & Biggest Local Bank in Thailand เปิดตัวหนังโฆษณาชุดใหม่ “ออมสินดูแลคุณมากกว่าใคร” ด้วยหลัก 3 ออม “ออมเศรษฐกิจ ออมสังคม ออมสิ่งแวดล้อม” ขอดูแลผู้ใช้บริการให้ดีและให้มีความเป็นอยู่ที่ดีขึ้น
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารได้กําหนดทิศทางการดําเนินงานในปี 2561 โดยมุ่งเป้าหมายเป็น The Best & Biggest Local Bank in Thailand “ธนาคารที่ดีที่สุดและยิ่งใหญ่ที่สุด” โดยมุ่งเน้น 5 กลุ่มหลัก ได้แก่ 1.กลุ่มเด็กและเยาวชน 2.กลุ่มผู้สูงวัย 3.กลุ่มผู้ลงทะเบียนสวัสดิการแห่งรัฐ 4.กลุ่มฐานราก 5.กลุ่ม SMEs / SMEs Start up ซึ่งลูกค้าทุกกลุ่มที่ไว้วางใจใช้บริการธนาคารออมสินมีทั้งเงินฝากน้อยๆ ถึงเงินฝากหลายร้อยล้านบาท หรือเงินกู้น้อยๆ ถึงเงินกู้หลายร้อยล้านบาท
ทั้งนี้ ในปีนี้ธนาคารออมสินมีอายุ 105 ปี โดยตลอดระยะเวลาที่ผ่านมายังคงบทบาทหน้าที่ในการเป็นสถาบันการเงินเพื่อการออมของประเทศอย่างมั่นคง เช่นเดียวกันกับความมุ่งมั่นในการเดินหน้าสู่การเป็น “มากกว่าการธนาคาร ธนาคารเพื่อสังคม” ที่สร้างสรรค์พัฒนาสังคมในทุกด้าน เพื่อสร้างความสุขที่ยั่งยืนให้แก่คนไทย ด้วยความหมายของการเป็นมากกกว่าการธนาคารธนาคารเพื่อสังคม ธนาคารออมสินจึงได้นําเรื่องราวต่างๆ มาร้อยเรียง สื่อสารผ่านภาพยนตร์โฆษณาภาพลักษณ์ธนาคารฯ มาอย่างต่อเนื่อง โดยเมื่อปีที่ผ่านมาได้ใช้กลยุทธ์การตลาดเชิงรุก Emotional Marketing มุ่งเน้นการเข้าถึงความต้องการของลูกค้าประชาชน สื่อสารด้วยอารมณ์ ความรู้สึก ความซาบซึ้งใจระหว่างลูกค้าประชาชน กับธนาคารออมสิน และเพื่อเป็นการสร้าง Brand Royalty ต่อธนาคารออมสินอย่างต่อเนื่อง
“ในปี 2561 นี้ จึงกําหนดกลยุทธ์ “ออมสินสร้างความสุขด้วย Music Strategy” และกําหนด Theme ของภาพยนตร์โฆษณาภายใต้แนวคิด “ออมเศรษฐกิจออมสังคม ออมสิ่งแวดล้อม” พร้อมจัดทําภาพยนตร์โฆษณาชุด “ออมสินดูแลคุณมากกว่าใคร” โดยมีทีมครีเอทีฟจาก JSL Global Media มาสร้างสรรค์ผลงาน และได้นักร้องเสียงคุณภาพ “ไอซ์ ศรัณยู” มาขับร้องเพลง “ขอให้ฉันได้ดูแลคุณ” เพลงประกอบภาพยนตร์โฆษณาซึ่งมีเนื้อหาสุดแสนจะอบอุ่น เพื่อสื่อสารเรื่องราวความอบอุ่นความรักความผูกพันระหว่างธนาคารออมสินและลูกค้าในทุกช่วงวัย แต่งเนื้อร้องโดยคุณเจตมนต์ มละโยธา ดนตรีโดยคุณชัยบวร ศรีลูกหว้า นําเสนอผ่านสื่อต่างๆ อย่างทั่วถึง นอกจากภาพยนตร์โฆษณาแล้ว ธนาคารฯ ยังได้จัดคอนเสิร์ต “GSB Wow Concert” ซึ่งเป็นคอนเสิร์ตจากศิลปินที่เป็นที่ชื่นชอบของคนทุกช่วงวัย อาทิ ปาล์มมี่ เจนนิเฟอร์ คิ้ม เป้ก ผลิตโชค คริสติน่า อากิล่าร์ แสตมป์ เป็นต้น เพื่อมอบประสบการณ์สุดพิเศษให้ลูกค้าธนาคารออมสินได้ชมตลอดทั้งปีอีกด้วย” นายชาติชาย กล่าวในที่สุด.
ร่วมสัมผัสเรื่องราวความประทับใจ ซาบซึ้ง และอบอุ่นกับภาพยนต์โฆษณาชุด "ออมสินดูแลคุณมากกว่าใคร" ซึ่งจัดทําภายใต้หลัก 3 ออม "ออมเศรษฐกิจ ออมสังคม ออมสิ่งแวดล้อม" ที่ถ่ายทอดผ่านบทเพลง "ขอให้ฉันได้ดูแลคุณ" ขับร้องโดยนักร้องคุณภาพคุณไอซ์ ศรัณยู เชิญรับชมไปพร้อมๆกันนะคะ
http://bit.ly/GSBsong
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจเด็กผู้พิการทางสายตา ให้มีกำลังกาย กำลังใจที่เข้มแข็ง
วันพุธที่ 14 สิงหาคม 2562
นายกรัฐมนตรีให้กําลังใจเด็กผู้พิการทางสายตา ให้มีกําลังกาย กําลังใจที่เข้มแข็ง
นายกรัฐมนตรีและภริยานําคณะรัฐมนตรีและคู่สมรส ร่วมทํากิจกรรมจิตอาสาช่วยเหลือผู้พิการทางสายตา ณ มูลนิธิช่วยคนตาบอดแห่งประเทศไทยฯ ให้กําลังใจเด็กผู้พิการทางสายตา ให้มีกําลังกาย กําลังใจที่เข้มแข็ง ให้ยิ้มสู้ รัฐบาลจะไม่ทิ้งใครไว้ข้างหลัง
วันนี้ (14 สิงหาคม 2562) เวลา 09.30 น. ณ มูลนิธิช่วยคนตาบอดแห่งประเทศไทย ในพระบรมราชินูปถัมภ์ ถนนราชเทวี แขวงทุ่งพญาไท เขตราชเทวี กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา นําคณะรัฐมนตรีพร้อมคู่สมรส และเครือข่าย ร่วมทํากิจกรรมจิตอาสาช่วยเหลือผู้พิการทางสายตา โดยมีนางเสาวณี สุวรรณชีพ รองประธานกรรมการมูลนิธิฯ กล่าวต้อนรับ
เมื่อนายกรัฐมนตรีและภริยาเดินทางมาถึง นักเรียนโรงเรียนสอนคนตาบอดกรุงเทพให้การต้อนรับด้วยการเล่นอังกะลุง บรรเลงเพลง ใครหนอ อิ่มอุ่น ค้างคาวกินกล้วย นายกรัฐมนตรีได้ร่วมขับร้อง พร้อมกล่าวให้กําลังใจเด็กผู้พิการทางสายตา ให้มีกําลังกาย กําลังใจที่เข้มแข็ง ทุกคนมีศักยภาพ มีความสามารถเท่าเทียมกัน ขอให้ทุกคนเข้มแข็งมีกําลังใจ ขอให้ยิ้มสู้ รัฐบาลจะไม่ทิ้งใครไว้ข้างหลัง
จากนั้น นักเรียนร่วมร้องเพลงประสานเสียง “ยิ้มสู้” ซึ่งเป็นเพลงพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชนิพนธ์เมื่อ พ.ศ. 2495 เพื่อเป็นการปลอบขวัญและให้กําลังใจแก่คนตาบอด
โอกาสนี้ นายกรัฐมนตรีเปิดกรวยถวายราชสักการะหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง กล่าวคําสดุดีสํานึกในพระมหากรุณาธิคุณและถวายพระพรชัยมงคล
จากนั้น นายกรัฐมนตรี คณะรัฐมนตรี และคู่สมรส มอบของใช้ในชีวิตประจําวันให้กับนักเรียนประจํา และเดินชมศูนย์การเรียนรู้โรงเรียนสอนคนตาบอดกรุงเทพ และห้องเรียนอนุบาล ปลูกต้นไม้พุดน้ําบุศย์ และร่วมบันทึกเสียง ณ ห้องอัดเสียง ทําสมุดเขียนอักษรเบรลล์
ต่อจากนั้น นายกรัฐมนตรี รัฐมนตรีประจําสํานักนายกรัฐมนตรี รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงคมนาคม รัฐมนตรีช่วยว่าการคมนาคม และภาคเครือข่าย ได้ร่วมเล่นฟุตบอล และแข่งชักเย่อกับคณะครู นักเรียนที่สนามกีฬาของโรงเรียน จากนั้นนายกรัฐมนตรี คณะรัฐมนตรี และคู่สมรส ภาคีเครือข่ายได้ร่วมเลี้ยงอาหารกลางวันแก่นักเรียน และร่วมรับประทานอาหารร่วมกัน
สําหรับ มูลนิธิช่วยคนตาบอดแห่งประเทศไทยในพระบรมราชินูปถัมภ์ เป็นองค์กรสาธารณกุศลที่มุ่งให้ความช่วยเหลือคนพิการทางการเห็นโดยไม่จํากัดเชื้อชาติศาสนา ก่อตั้งเมื่อปี พ.ศ. 2482 ได้รับพระมหากรุณาธิคุณจากสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ทรงรับไว้ในพระบรมราชินูปถัมภ์เมื่อปี2502 นับเป็นมูลนิธิแห่งแรกที่มีวัตถุประสงค์เพื่อให้ความข่วยเหลือคนพิการทางการเห็นในด้านการศึกษาและการฝึกอาชีพ การพัฒนาสมรรถภาพความรู้ ความสามารถ ตลอดจนเรียนรู้เทคโนโลยีเพื่อให้คนพิการมีโอกาสที่ดี สามารถอยู่ในสังคมได้อย่างมีความสุข โดยมูลนิธิมี 5 ส่วนงาน ดังนี้ 1) โรงเรียนสอนคนตาบอด 2) ศูนย์พัฒนาสมรรถภาพคนตาบอด 3) ศูนย์ฝึกอาชีพหญิงตาบอดสามพราน 4) ศูนย์พัฒนาอาชีพคนตาบอด 5) ศูนย์เทคโนโลยีการศึกษาเพื่อคนตาบอด
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม.และรมว.กห. สั่ง กอ.รมน.และกองทัพ เสริมกำลังพลสนับสนุนความเข้มแข็งของระบบคัดกรองและควบคุมโรค
วันจันทร์ที่ 9 มีนาคม 2563
นรม.และรมว.กห. สั่ง กอ.รมน.และกองทัพ เสริมกําลังพลสนับสนุนความเข้มแข็งของระบบคัดกรองและควบคุมโรค
พล.อ.ชัยชาญ ช้างมงคล รมช.กห. พร้อม ปล.กห. ได้ประชุมหารือร่วมกับทุกเหล่าทัพ ณ ศาลาว่าการกลาโหม เพื่อรับทราบสถานการณ์และการสนับสนุน สธ.รับมือกับการควบคุมการแพร่ระบาดของ COVID - 19
โดยภาพรวมที่ผ่านมา กห.ได้จัดกําลังพลสนับสนุน สธ. ร่วมกระบวนการคัดกรอง แรงงานไทยกลุ่มเสี่ยงที่ทะยอยเดินทางกลับจากเกาหลีใต้ที่ต้องอยู่ภายใต้การควบคุมของรัฐและนําพาเข้าพื้นที่ควบคุมโรคในพื้นที่ ทร. อ.สัตหีบแล้ว จํานวน 63 ราย โดยจะร่วมคัดกรองแรงงานกลุ่มดังกล่าวและส่งเข้าดูแลในพื้นที่ควบคุมที่กําหนดร่วมกับ สธ.อย่างต่อเนื่องไปในทุกเที่ยวบิน ทั้งนี้ กห.อยู่ระหว่างประสานกับ สธ. เพื่อพิจารณาพื้นที่ควบคุมโรคอื่นๆเพิ่มเติม โดยไม่ให้กระทบต่อสภาพแวดล้อมในพื้นที่ รองรับให้เพียงพอกับปริมาณกลุ่มเสี่ยง และขอรับการสนับสนุนอุปกรณ์ทางการแพทย์เพิ่มเติมสําหรับการทํางานในพื้นที่ควบคุมโรคที่จัดตั้งขึ้น
พล.อ.ชัยชาญ’ ได้กําชับกับทุกเหล่าทัพว่า พล.อ.ประยุทธ์ จันทร์โอชา นรม.และรมว.กห.ได้ย้ําและสั่งการ ขอให้ กอ.รมน.จังหวัด เข้าไปสนับสนุนและร่วมเสริมการทํางานของ สธ.ในพื้นที่ ทั้งการร่วมดูแลคัดกรอง ณ สนามบินนานาชาติในพื้นที่ การเคลื่อนย้ายและการดูแลในพื้นที่ควบคุมโรคที่แต่ละจังหวัดจัดตั้งขึ้น ขณะเดียวกัน ขอให้ กห.โดยทุกเหล่าทัพ เร่งจัดกําลังพลเพิ่มเติมเข้าไปสนับสนุนการปฏิบัติงานของ สธ. เพื่อเสริมความเข้มแข็งของระบบและมาตรการคัดกรองในทุกสนามบินนานาชาติภายในประเทศ และประสิทธิภาพในการนําทุกกลุ่มเสี่ยงเข้าระบบควบคุมที่รัฐกําหนด
พร้อมทั้งย้ํา นรม.และรมว.กห.ได้แสดงความห่วงใย และขอเป็นกําลังใจกับบุคลากรทางการแพทย์และกําลังพลที่ร่วมสนับสนุนการปฏิบัติงาน โดยขอให้ระวังป้องกันตัวเองและร่วมกันดูแลสุขภาพ ขณะเดียวกัน ขอให้ร่วมกันสร้างการตระหนักรู้ของประชาชนร่วมกัน ถึงความร่วมมือสนับสนุนการบริหารจัดการของภาครัฐในการรับมือกับปัญหาดังกล่าว ซึ่งจําเป็นต้องเสียสละ มีเอกภาพและเป็นหนึ่งเดียวกัน ร่วมรับผิดชอบตนเองและรับผิดชอบต่อสังคม เพื่อจํากัดและควบคุมการระบาดของโรคร่วมกันให้ได้ในที่สุด
รัฐบาลไทย-ข่าวทำเนียบรัฐบาล-ธ.ก.ส. ลุยแก้หนี้นอกระบบเกษตรกรปล่อยสินเชื่อเพื่อเป็นค่าใช้จ่ายฉุกเฉินรายละไม่เกิน 50,000 บาท
วันพุธที่ 1 มีนาคม 2560
ธ.ก.ส. ลุยแก้หนี้นอกระบบเกษตรกรปล่อยสินเชื่อเพื่อเป็นค่าใช้จ่ายฉุกเฉินรายละไม่เกิน 50,000 บาท
ธ.ก.ส. ดีเดย์ โครงการสินเชื่อรายย่อยเพื่อใช้จ่ายฉุกเฉิน ตามมติ ครม. ป้องกันปัญหาหนี้นอกระบบให้เกษตรกรรายย่อยรายละไม่เกิน 50,000 บาท วงเงินรวม 5,000 ล้านบาท
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มีความพร้อมดําเนินโครงการสินเชื่อรายย่อยเพื่อใช้จ่ายฉุกเฉินตามที่รัฐบาลมอบหมาย เพื่อให้บริการแก่เกษตรกรและบุคคลในครอบครัวที่ไม่สามารถเข้าถึงผลิตภัณฑ์สินเชื่อปกติของธนาคารได้ แต่มีความจําเป็นที่จะต้องใช้จ่ายเงินฉุกเฉิน เช่น ค่ารักษาพยาบาล และค่าเล่าเรียน เป็นต้น ซึ่งจะช่วยให้เกษตรกรรายย่อยสามารถเข้าถึงสินเชื่อในระบบได้ในกรณีมีความจําเป็นต้องใช้จ่ายเงินเร่งด่วนและเลิกพึ่งพาสินเชื่อนอกระบบ
สําหรับการดําเนินโครงการแก้ไขปัญหาหนี้สินนอกระบบของ ธ.ก.ส. ได้เริ่มมาตั้งแต่วันที่ 1 เมษายน 2547 โดยให้ความช่วยเหลือเกษตรกรและครอบครัวที่มีปัญหาหนี้สินนอกระบบให้เข้ามาอยู่ในระบบ ทั้งนี้ จนถึงปัจจุบัน สามารถจ่ายเงินกู้ช่วยเหลือเกษตรกรไปแล้วทั้งสิ้น 377,252 ราย จํานวนเงิน 36,619.20 ล้านบาท การดําเนินโครงการสินเชื่อรายย่อยเพื่อใช้จ่ายฉุกเฉินในครัวเรือนนี้จะช่วยป้องกันและทําให้การแก้ไขปัญหาหนี้สินนอกระบบของเกษตรกรและครอบครัวประสบความสําเร็จและมีความยั่งยืนมากยิ่งขึ้น
“เกษตรกรที่เข้าร่วมโครงการนี้จะได้รับสินเชื่อไม่เกิน 50,000 บาทต่อราย อัตราดอกเบี้ยคงที่ตามประเภทของหลักประกันดังนี้ 1.กรณีใช้บุคคลค้ําประกันคิดดอกเบี้ย 0.85% ต่อเดือน 2.กรณีใช้หลักทรัพย์ค้ําประกันร่วมกับบุคคลค้ําประกันคิดดอกเบี้ย 0.75% และ 3.กรณีใช้หลักทรัพย์ค้ําประกันเต็มวงเงินคิดดอกเบี้ย 0.50% ต่อเดือน สามารถผ่อนชําระหนี้ได้ทั้งรายวัน รายสัปดาห์ รายเดือน รายไตรมาส ราย 6 เดือน หรือรายปี ตามความสามารถในการชําระหนี้และที่มาแห่งรายได้ ชําระหนี้คืนเสร็จภายใน 5 ปี ทั้งนี้คาดว่าจะมีผู้สนใจเข้าร่วมโครงการทั้งสิ้น 100,000 ราย ผู้ที่มีความประสงค์เข้าร่วมโครงการสามารถติดต่อได้ที่ ธ.ก.ส. ทุกสาขาทั่วประเทศ ตั้งแต่วันที่ 1 มีนาคม 2560 เป็นต้นไป หรือสอบถามรายละเอียดได้ที่ Call Center 02 555 0555” นายลักษณ์ กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง